સંખેડા તાલુકામાં ગુરુવારે રાત્રે બે ઇંચ જેટલો વરસાદ ખાબક્યો હતો.વરસાદને પગલે સંખેડા તાલુકાના વડીયા અને રાયપુરને જોડતા માર્ગ ઉપર એક જ કોતર ત્રણેક વખત આવે છે.જેની ઉપર પાણી ફરી વળ્યા હતા.જેના કારણે વડીયા ગામેથી રાયપુર દુધ ભરવા જતા લોકોને મુશ્કેલી વેઠવાનો વારો આવ્યો હતો.અહિયા પાણીની તાણ વધારે હોઇ તંત્ર દ્વારા સૂચના પણ મુકાઇ છે.જે મુજબ એક ફૂટ પાણી હોય તો પણ આ નાળા ઉપર થી પસાર થવું નહી પણ અહિયા ત્રણેક ફૂટ જેટલું પાણી હોવાથી લોકો જીવના જોખમે પસાર થતા હતા.